ולש עם בעלה השלישי אנדרה ויינפלד, 1979
**ראקל ולש** (באנגלית: **Raquel Welch**;‏ 5 בספטמבר 1940 – 15 בפברואר 2023) הייתה שחקנית קולנוע, טלוויזיה ותיאטרון אמריקאית, זוכת פרס גלובוס הזהב, ונחשבה סמל מין בשנות ה-60 וה-70.

ביוגרפיה
--------

ולש נולדה בשם **ג'ו ראקל טהאדה**, בשיקגו, אילינוי. היא בתם של ג'וזפין שרה הול, ממוצא אנגלי, וארמנדו קרלוס טהאדה אורקיזו, מהנדס בוליביאני ממוצא ספרדי שהיגר לארצות הברית מלה פאס. ולש ומשפחתה נהגו לבקר בכנסייה הפרסביטריאנית.

קריירה
------

ב-1959 שיחקה לראשונה במחזה "The Ramona Pageant". בהמשך עבדה כחזאית מזג אוויר בתחנת הטלוויזיה המקומית "KFMB-TV" בסן דייגו. במקביל למדה באוניברסיטת המדינה סן דייגו (אנ'), אך עזבה את לימודיה. ב-1964 התגרשה מבעלה הראשון, ג'יימס ולש, ועברה עם שני ילדיהם לדאלאס, טקסס, שם עסקה בדוגמנות.

בהמשך עברה ללוס אנג'לס והחלה לשחק בתפקידים קטנים במספר סרטים ותוכניות טלוויזיה, בהם "מעשי כשפים" ו"The Hollywood Palace". ב-1965 כיכבה לראשונה בסרט הקומדיה "A Swingin' Summer", ובעקבותיו הוחתמה על חוזה בפוקס המאה ה-20. ב-1965 כיכבה בסרט "המסע הפנטסטי" וב-1966 נסעה לבריטניה וכיכבה ב"מיליון שנים לפנה"ס" וב"הרי את מכושפת לי". ב-1967 חזרה לארצות הברית והופיעה במערבון "Bandolero!" לצד ג'יימס סטיוארט ודין מרטין. ב-1968 הופיעה ב-"Lady in Cement" לצד פרנק סינטרה.

ב-1970 ספגה ביקורות רבות[דרוש מקור] בעקבות תפקידה השנוי במחלוקת כטרנסקסואל בסרט "מיירה ברקינרידג'". בתקופה זו התבסס מעמדה כסמל מין, והמגזין "פלייבוי" הכתיר אותה כ"אישה הנחשקת ביותר בשנות ה-70". בהמשך אותה שנה יצרה עם טום ג'ונס ספיישל טלוויזיוני על שמה, "ראקל!", בו סקרו את תרבות הפופ של תקופתם, בהפקה מושקעת שכללה צילומים באתרים רבים ברחבי העולם. ספיישל נוסף על שמה הוא "Really Raquel", שיצא ב-1974 וכלל הופעות שירה וריקוד של ולש. בשנות ה-70 המשיכה והופיעה בסרטים רבים, בהם "Fuzz"‏ (1972), "שלושת המוסקטרים" (1973, עליו גם זכתה לראשונה בפרס גלובוס הזהב), "ארבעת המוסקטרים" (1974), ו"הנשף המטורף" (1975). ב-1979 הופיעה על שער המגזין "פלייבוי".

ב-1982 הייתה אמורה לככב בסרט "סמטת האשליות", אך פוטרה משום שהייתה מבוגרת מדי לטעמם של המפיקים, והוחלפה על ידי דברה וינגר. ולש תבעה את המפיקים וזכתה בתביעה ב-11 מיליון דולר. בשנות ה-80 וה-90 הפחיתה את השתתפותה בסרטים והופיעה במספר סדרות טלוויזיה, כגון אופרת הסבון "סנטרל פארק וסט", ובתפקידי אורח ב"סיינפלד" (בתפקיד עצמה) ו"סברינה". ב-1987 הייתה מועמדת לפרס גלובוס הזהב על תפקידה בסדרת הטלוויזיה "Right to Die".

הופיעה בשנות ה-80 במספר פרסומות וכן בקלטות וידאו שבהן הציגה תרגילי התעמלות. ב-1984 יצא ספרה "The Raquel Welch Total Beauty and Fitness Program", בליווי צילומיו של בעלה השלישי אנדרה ויינפלד, בו הציגה ולש תוכנית לתרגילי "האטה יוגה", והשקפתה לגבי חשיבותם לאורח חיים בריא. ולש נכנסה בתקופה זו לעולם העסקי, הקימה עסקי ייצור פאות על שמה שזכו להצלחה רבה, וכן ייצרה תכשיטים וקרם הגנה.

ב-1987 פנתה גם לתחום המוזיקה והוציאה סינגל אחד, "This Girl's Back In Town". כן הופיעה בתפקידים ראשיים שזכו לתשבחות, בהצגות התיאטרון "אשת השנה" ו"ויקטור/ויקטוריה" בברודוויי.

ב-1996 שיחקה בעונתה השנייה של הסדרה "סנטרל פארק וסט" ברשת CBS. ב-1998 הופיעה בתפקיד משנה בסרט "Chairman of the Board", ב-2001 שיחקה בסרט "לא רק בלונדינית". בשנת 2002 שיחקה בסדרת הדרמה "משפחה אמריקאית" של רשת PBS, בתור הדודה דורה, בכיכובם של אדוארד ג'יימס אולמוס וסוניה בראגה. וב-2006 ב"שכח מזה". 

ב-2007 יצרה קו מוצרי איפור בחברת הקוסמטיקה מאק קוסמטיקס. 

ב-2010 הופיעה בפרסומות למשקפי שמש של פוסטר גרנט.

חיים אישיים
-----------

ב-1959 נישאה לבעלה הראשון, ג'יימס ולש, ואימצה מאז את שם משפחתו, ונולדו להם שני ילדים, דיימון (1959) והדוגמנית והשחקנית תאני ולש (אנ'). ולש התגרשה מבעלה בשנת 1964, וב-1967 נישאה לבמאי והמפיק פטריק קרטיס (אנ'). הם התגרשו ב-1972.

בשנים 1980–1990 הייתה נשואה לאנדרה ויינפלד (אנ'), במאי, מפיק, צלם ועיתונאי צרפתי. ב-1999 נישאה לבעלה הרביעי ריצ'רד פלמר, ונפרדו ב-2008.

נפטרה בביתה לאחר מאבק קצר במחלה ב-15 בפברואר 2023.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **ראקל ולש** |

* ראקל ולש, ברשת החברתית Goodreads
* ראקל ולש, במסד הנתונים הקולנועיים IMDb (באנגלית)
* ראקל ולש, באתר AllMovie (באנגלית)
* ראקל ולש, באתר Rotten Tomatoes (באנגלית)
* ראקל ולש, באתר Metacritic (באנגלית)
* ראקל ולש, במסד הנתונים הקולנועיים KinoPoisk (ברוסית)
* ראקל ולש, באתר Last.fm (באנגלית)
* ראקל ולש, באתר MusicBrainz (באנגלית)
* ראקל ולש, באתר Discogs (באנגלית)
* ראקל ולש, באתר בילבורד (באנגלית)
* אתר למנויים בלבד נירית אנדרמן, רגע קטן הפך את ראקל ולש לסמל סקס. כיום גם ברני סנדרס יכול להחליפה, באתר הארץ, 19 בפברואר 2023
* ראקל ולש, באתר "Find a Grave" (באנגלית)

הערות שוליים
------------

1. ↑  השחקנית ראקל וולש הלכה לעולמה בגיל 82, באתר ynet, 15 בפברואר 2023

| פרס גלובוס הזהב לשחקנית הטובה ביותר - סרט קומדיה או מוזיקלי |
| --- |
| 1950‏-1960 | ג'ודי הולידיי (1950) • ג'ון אליסון (1951) • סוזן הייוורד (1952) • אתל מרמן (1953) • ג'ודי גרלנד (1954) • ג'ין סימונס (1955) • דברה קר (1956) • קיי קנדל/טיינה אלג (1957) • רוזלינד ראסל (1958) • מרילין מונרו (1959) • שירלי מקליין (1960) |
| 1961‏-1980 | רוזלינד ראסל (1961) • רוזלינד ראסל (1962) • שירלי מקליין (1963) • ג'ולי אנדרוז (1964) • ג'ולי אנדרוז (1965) • לין רדגרייב (1966) • אן בנקרופט (1967) • ברברה סטרייסנד (1968) • פטי דיוק (1969) • קארי סנודגרס (1970) • טוויגי (1971) • לייזה מינלי (1972) • גלנדה ג'קסון (1973) • ראקל ולש (1974) • אן-מרגרט (1975) • ברברה סטרייסנד (1976) • דיאן קיטון/מרשה מייסון (1977) • אלן בורסטין/מגי סמית' (1978) • בט מידלר (1979) • סיסי ספייסק (1980) |
| 1981‏-2000 | ברנדט פיטרס (1981) • ג'ולי אנדרוז (1982) • ג'ולי וולטרס (1983) • קת'לין טרנר (1984) • קת'לין טרנר (1985) • סיסי ספייסק (1986) • שר (1987) • מלאני גריפית' (1988) • ג'סיקה טנדי (1989) • ג'וליה רוברטס (1990) • בט מידלר (1991) • מירנדה ריצ'רדסון (1992) • אנג'לה באסט (1993) • ג'יימי לי קרטיס (1994) • ניקול קידמן (1995) • מדונה (1996) • הלן האנט (1997) • גווינת' פלטרו (1998) • ג'נט מק'תיר (1999) • רנה זלווגר (2000) |
| 2001-היום | ניקול קידמן (2001) • רנה זלווגר (2002) • דיאן קיטון (2003) • אנט בנינג (2004) • ריס וית'רספון (2005) מריל סטריפ (2006) • מריון קוטיאר (2007) • סאלי הוקינס (2008) • מריל סטריפ (2009) • אנט בנינג (2010) • מישל ויליאמס (2011) • ג'ניפר לורנס (2012) • איימי אדמס (2013) • איימי אדמס (2014) • ג'ניפר לורנס (2015) • אמה סטון (2016) • סירשה רונן (2017) • אוליביה קולמן (2018) • אקוופינה (2019) • רוזמונד פייק (2020) • רייצ'ל זגלר (2021) • מישל יאו (2022) |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007446265605171
* BIBSYS: 90848233
* BNE: XX1085590
* BnF: cb120686964 (data)
* GND: 173722989
* ISNI: 0000 0001 1474 3102
* LCCN: n82274686
* LNB: 000331397
* MusicBrainz: 6869e8ac-256e-4b6f-b02b-35e15497391b
* NKC: xx0023538
* NLA: 35180903
* NLK: KAC2020L6801
* NLP: a0000001721853
* NSK: 000189450
* NTA: 074043668
* RERO: 02-A003966375
* SNAC: w61c4jnk
* SUDOC: 069474621
* Trove: 854589
* VIAF: 68951797
* WorldCat: lccn-n82274686

 |